**TARTU TURU TEMPEL**

Turu Tempel on turu poolt väljastatud kvaliteedimärk. Turu Templi eesmärk on propageerida taludes, väiketootmistes kasvatatud, toodetud ja turul talunike enda poolt müüdavat kaupa, selle kauba usaldusväärsust, asjatundlikku ja ausat müügikultuuri.

**Kaupleja õigused ja kohustused:**

Ise tootma, töötlema, turul müüma kaupa. Lubama kontrollida kaupa, andma igakülgset infot.

Tagama kauba väljapaneku ja oma kauplemiskoha ning selle ümbruse eeskujuliku korra.

Teostama asjatundlikku ja ausat ning aktiivset müüki, tagama ostja rahulolu.

Kasutama korrektselt Turu Tempel märki ja kleebiseid ning Tartu Turu hinnasilte müügikohas. Müüjatel kasutama nimesilte. Võtma müüki turu kotid.

Peab tagama turu lahtioleku ajal külastajale kauba kättesaadavuse v.a erandolukorras (haigestumine, eriolukord kodus, äkitselt kauba otsa saamine).

Vastavalt eelnevatele kokkulepetele, osalema Turu müügi- ja turundussündmustel ning andma omi tooteid degusteerimiseks nende raames.

Järgima eeskujulikult seadusandlust ja Tartu Turu kauplemiskorda ning eeskirju.

Turu Templiga seotud meediakajastused ja kommentaarid kooskõlastama eelnevalt Turuga.

**Templi väljaandja õigused ja kohustused:**

Kontrollima kaupleja tootmist ja kaupa ning müügikohta.

Tagama kauplejale piisava hulgal hinnasilte, kleebiseid, müügikotte.

Kajastama Turu Templit ja antud tooteid Turu Teatajas, sots.meedias, meedia artiklites jm.

Vastavalt eelnevatele kokkulepetele, koostöös korraldama ühiseid kampaaniaid.

Võtma ära Turu Templi tiitli juhul, kui templi saanu ei täida enda kohustusi, rikub eeskirju, ei allu märkustele.